**“Кыргыз Республикасынын Баткен областынын Лейлек районунун Исфана шаарын Раззаков шаары деп кайра атоо жөнүндө” Кыргыз Республикасынын Мыйзамынын долбоору тууралуу” Кыргыз Республикасынын Министрлер Кабинетинин**

**токтомунун долбооруна**

**МААЛЫМКАТ -НЕГИЗДЕМЕ**

1. **Максат жана милдеттер**

Кыргыз Республикасынын Министрлер Кабинетинин бул токтомунун долбоору “Кыргыз Республикасынын Министрлер Кабинети жөнүндө” Кыргыз Республикасынын конституциялык Мыйзамынын 17 жана 27-беренелерине ылайык, “Кыргыз Республикасынын Баткен областынын Лейлек районунун Исфана шаарын кайра атоо жөнүндө” Кыргыз Республикасынын Президентинин 2021-жылдын 23-декабрындагы № 575 Жарлыгын ишке ашыруу максатында иштелип чыккан, ошондой эле “Кыргыз Республикасынын Баткен областынын Лейлек районунун Исфана шаарын Раззаков шаары деп кайра атоо жөнүндө” Кыргыз Республикасынын Мыйзамынын долбоорун жактыруу жана бул мыйзамдын долбоору Кыргыз Республикасынын Жогорку Кеңешинде каралганда Кыргыз Республикасынын Министрлер Кабинетинин расмий өкүлүн аныктоо милдеттерин чечет.

1. **Баяндоочу бөлүк**

“Кыргыз Республикасынын Баткен областынын Лейлек районунун Исфана шаарын Раззаков шаары деп кайра атоо жөнүндө” Кыргыз Республикасынын Мыйзамынын долбоору менен көрүнүктүү мамлекеттик жана саясий ишмер Исхак Раззакович Раззаковдун ысымын түбөлүккө калтыруу максатында Исфана шаарын Раззаков шаары деп кайра атоо сунушталат.

Токтомдун долбоору менен мыйзам долбоорунда каралган маселе Кыргыз Республикасынын Министрлер Кабинетине караштуу Мамлекеттик кызмат жана жергиликтүү өз алдынча башкаруу иштери боюнча мамлекеттик агенттигинин ыйгарым укуктарына тиешелүү болгондуктан, мыйзам долбоору Кыргыз Республикасынын Жогорку Кеңешинде кароодо Министрлер Кабинетинин расмий өкүлү болуп аталган агенттиктин жетекчиси дайындалуусу сунушталат.

1. **Мүмкүн болуучу социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору**

Кыргыз Республикасынын Министрлер Кабинетинин ушул токтомунун долбоорун кабыл алуу терс социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

1. **Коомдук талкуунун жыйынтыктары жөнүндө маалымат**

"Кыргыз Республикасынын ченемдик укуктук актылары жөнүндө" Кыргыз Республикасынын Мыйзамынын 22-беренесине ылайык Кыргыз Республикасынын Министрлер Кабинетинин ушул токтомдун долбоору Кыргыз Республикасынын Министрлер Кабинетинин расмий сайтына коомдук талкуулоо жол-жобосунан өтүү үчүн жайгаштырылат.

**5. Долбоордун мыйзамдарга шайкеш келишине талдоо жүргүзүү**

Министрлер Кабинетинин бул токтомунун долбоору колдонуудагы мыйзамдардын, ошондой эле Кыргыз Республикасы катышуучу болгон, белгиленген тартипте күчүнө кирген эл аралык келишимдердин ченемдерине каршы келбейт.

**6. Каржылоо зарылдыгы жөнүндө маалымат**

Министрлер Кабинетинин ушул токтомунун долбоору менен жактырылган мыйзам долбоору кабыл алынса, кайра атоого байланыштуу чыгымдар шаардын жергиликтүү бюджетинен сарпталат.

**7. Жөнгө салуучулук таасирин талдоо жөнүндө маалымат**

Сунушталган долбоор ишкерчилик ишмердүүлүккө таасир тийгизбейт, ошондуктан жөнгө салуу таасири талдоого жатпайт.

**Кыргыз Республикасынын Министрлер**

**Кабинетине караштуу Мамлекеттик**

**кызмат жана жергиликтүү өз алдынча**

**башкаруу иштери боюнча мамлекеттик**

**агенттиктин директорунун**

**убактылуу милдетин аткаруучу, директордун орун басары Д.М. Исаматов**

(директор жок учурда)